User:Parmeshvar8/sandbox

अन्जाने में कलमकार की हैसियत के तौर पर शब्दों के साथ रिश्तों के सौदागर बने और गाहे-बेगाहे यह सौदे गत 5 बरस से लगातार चल रहे है। कभी बिगड़े तो कभी तालुकात अच्छे भी रहे। खैर, इनसे हमारा पुराना रिश्ता रहा और आज भी पुराने की हैसियत से ही बरकरार है। शब्दकार के तौर पर पहली मुकम्मल पहचान राष्ट्रीय सहारा दैनिक से मिली, उसके बाद कुछ समय के लिए फिर सितारें गर्दिश में हुए और राष्ट्रदूत का दामन थामा। बतौर उप सम्पादक की औकात को निभाने के बाद दैनिक नवज्योति से जुड़े और पता नहीं कैसे कला एवं संस्कृति भी हमारी झोली में आ गिरी। सोचा न था कला के रंगों से नाता यूं महफूज होगा कि ढाई बरसों से भी अधिक समय तक यह साथी बन जाएगा और कला मर्मज्ञ के नाम पर न सहीं, लेकिन कला क्षेत्र में नकारात्मक लिखने वाले उन चंद कलमकारों में शुमार कर देगा, जिन्होंने राजस्थान की माटी पर जन्म लेकर कला को दिल से जाना और उसके दर्द को साझा करते हुए अपने चंद प्रशंसकों तक भी पहुंचाने का बीड़ा उठाया। मौजूदा दौर में राजस्थान पत्रिका समूह के अहम दैनिक डेली न्यूज में एक युवा पत्रकार की औकात निभाते हुए शब्दों से खेलने का सिलसिला जारी है। हालांकि आजकल मैं नहीं बल्कि शब्द भी मुझसे खेलने लगे है। शायद अब शब्दों से मेरी दोस्ती और भी पटने लगी है।